Altamura

Altamura Italiako udalerri bat da. Bariko probintzian kokatuta dago, Apulia eskualdean.  biztanle ditu,  kilometro koadroko azaleran banatuta.

 Historia 

130.000 urteko Altamurako Gizon fosila 1993an aurkitu zuten gertuko Lamalunga izeneko leizean.

Altamura dagoen eremua Brontze Aroan populatua zegoen: La Croce izeneko aztarnategia eta nekropoli bat induskatu dituzte garai hartakoak. Aztarna megalitikoak ere badira, berrogeita hamar tumulu inguru, eta K.a. VI. eta III. mendeen artean eraiki harresi megalitiko bat, lerro erraldoi bat zeuinaren arrastoak oraindik ikusgai daude hiriko zenbait eremutan.

Erdi Aroan, Altamurak gaztelu handi bat izan zuen, 11. eta 13. mendean artean, guztiz eraitsia gero. Garaiko arabiarren inbasio batean hiria arpilatu zuten, eta ondoren, Frederiko II.a enperadore eta Siziliako erregeak hiria berreraiki zuen (1232), eta Altamurako katedrala eraikitzeko agindu ere bai, zeina Apuliako santutegirik gurtuenetako bat bihurtu zen. 1248an, Frederikoren presiopean, Inozentzio IV.a Aita Santuak Altamura Bariko apezpikuaren jurisdikziotik salbuetsi zuen , "eliza palatino" bihurtuz. Frederiko II.aren garaian eraiki ziren harresiak, aurreko harresi megalitikoen gainean, eta hiriaren itxura markatzen dute harrezkero.

Altamura hainbat familia feudalek gobernatu zuten, besteak beste, Orsini del Balzo eta Farnese familiak (1538–1734), azken hauek jauregi eta eliza ugari eraiki zituztelarik. 1748an, Napoliko Karlos VII.ak unibertsitate bat eraiki zuen hirian.

1799an iraultza bat gertatu zen hirian. Otsailaren 8tik maiatzaren 9ra, hiria burujabea izan zen eta Frantziako Iraultzak zabaldutako idealak bereganatu zituen, eta hiria Napoliko Errepublika Partenopearrera batu zen. Maiatzaren 9an, hiriko harresietan gudua izan zen eta Napoliko Erresumaren agintea berrezarri zen Altamuran. Italiaren bateratze eta Risorgimentoan (XIX. mendea), Altamura Bariko Matxinada Batzordearen egoitza izan zen eta Apuliako behin-behineko hiriburua.

 Kultura 

Hiria Pane di Altamura izeneko ogiaren kalitateagatik da ezaguna.

Hogeita hamar mila dinosauro-aztarna inguru aurkitu ziren 1999an Contrada Pontrelli deritzon Altamurako parajean, dinosauroak ikertzeko gune garrantzitsu bihurtuz.

Museoen artean daude:

 Altamurako Gizonaren Museoa, Palazzo Baldassarre jauregian kokatua.
 Altamurako Arkeologia Museo Nazionala.
 Altamurako Elizbarrutiko Matroneum Museoa, Katedralari atxikia.

Arkitekturan, harresiaz eta katedralaz gain, hainbat eliza nabarmentzen dira, hala nola San Biagio, San Domenico, San Giacomo, Chiesa della Madonna dei Martiri delakoa, San Michele al Corso, San Nicola dei Greci eta Santa Teresa eliza.

 Mugakideak 
Altamurak honako udalerri hauekin egiten du muga:


 Kanpo estekak 

Kategoria:Altamura